**ОДОБРИЛ:**

**/………………………………../**

**МИНИСТЪР НА ЗЕМЕДЕЛИЕТО**

**ПРОТОКОЛ № ПО-03-09**

**23.07.2024 г., гр. Сливен**

На основание чл. 56м, ал. 1 от ППЗСПЗЗ, Заповед № РД-04-46/06.06.2024г. на Директора на Областна дирекция „Земеделие“ гр. Сливен, във връзка с обява за откриване на процедура за провеждане търг с тайно наддаване по реда на чл. 27, ал. 8, изречение второ от ЗСПЗЗ, за имот частна държавна собственост /незает със сгради и съоръжения, бивша собственост на заличени организации по §12 и §29 от ПЗР на ЗСПЗЗ/, негоден за земеделско ползване и неподлежащ на възстановяване по реда на ЗСПЗЗ, публикувана в електронен вестник „АЛО“ Сливен от 06.06.2024 г. и Заповед № РД-07-40/11.07.2024г. на Директора на ОД „Земеделие“ гр. Сливен за определяне състава на тръжната комисия, както следва:

Председател: РР – Главен секретар на ОД „Земеделие“ гр. Сливен;

Секретар: РК – Правоспособен юрист;

Членове: СМ– Старши експерт в ОД „Земеделие” гр. Сливен.

Резервни членове:

ФМ – Старши експерт в ОД „Земеделие” гр. Сливен;

се проведе търг с тайно наддаване за **поземлен имот с идентификатор № 70490.106.114 в землище с. Съдийско поле, общ. Нова Загора, област Сливен** в административната сграда на Областна дирекция „Земеделие“ - гр. Сливен, с адрес: гр. Сливен, ул. „Генерал Столипин“ № 2, ет. 3, стая 302 в 15:30 ч. на 11.07.2024 г. Председателят на комисията провери присъствието на членовете на Комисията. Регистърът – входящ дневник за открити процедури за провеждане на търг по реда на чл. 27, ал. 8, изречение второ от ЗСПЗЗ, бе предаден на тръжната комисия с протокол от 09.07.2024 г. от ВД – главен специалист в ОД ”Земеделие” гр. Сливен. От него става видно, че в ОД „Земеделие“ Сливен няма постъпили заявления за участие в търга.

След извършване на проверка, относно постъпили заявления – оферти за гореописаният имот, комисията установи, че до изтичане на крайния срок до 17:30 на 08.06.2024 г., съгласно заповед РД-04-46/06.06.2024г. на Директора на ОД „Земеделие“ гр. Сливен , НЯМА постъпили пликове, респективно оферти за участие в обявения търг по реда на чл. 27, ал. 8 от ЗСПЗЗ.

След като взе предвид гореизложеното, комисията

РЕШИ:

На основание чл.56к, ал. 4 от ППЗСПЗЗ, се прекратява тръжна процедура по отношение на поземлен имот с идентификатор 70490.106.114 по КККР на землището с. Съдийско поле общ. Нова Загора с площ 3,956 дка, обявен със заповед № РД-04-46/06.06.2024 г. на Директора на ОД „Земеделие“ гр. Сливен.

На основание чл. 56м, ал. 2 от ППЗСПЗЗ в 7-дневен срок от обявяването на протокола заинтересованите лица могат да направят писмени възражения до тръжната комисия.

На основание чл. 56м, ал. 3 от ППЗСПЗЗ комисията взе единодушно решение председателят на тръжната комисия да представи протокола и приложенията към него за одобряване от министъра на земеделието или от упълномощено от него длъжностно лице в 3-дневен срок от произнасянето по възраженията в случай, че има такива.

Търгът приключи в 16:00 часа.

Настоящият протокол се състави в три еднообразни екземпляра.

КОМИСИЯ:

Председател:

/РР/

Секретар:

/РК/

и

Член:

/СМ/